
[75 abhinc fere anno, quum de Ciceronianis et Ambrosianis Officiorum Libris 
commentationem vobis ederemus, Commilitones carissimi: theologiae christianae et 
veteris philosophiae inter sese comparandae utilitatem simulque methodum demon- 
strare voluimus, Sed necessitatem quoque talem, ut vobis ostendamus: jam in prae- 
senti paucis sed idoneis rationibus vobiscum agere, Commilitones, constituimus, 

Hanc vero Theologiae Christianae et veteris philosophiae 
inter sese comparandae perpetuam necessitatem deducimus: 

l., ex universa totius generis humani historia et institutione diviná. — Quodsi 
Deus est, idemque non ex Epicureorum sententia otiosus mundi contemplator vel 
ex doctrina Stoicorum servilis mundi agitator, sed si Deus est Christianorum veris- 
sima quippe humanissima religione potentissimus mundi creator et moderator ejus- 
dem sapientissimus: non accidit profecto casu vel forte aut temere, ut post ipsam 
Graecorum et Romanorum disciplinam continuis quibusdam temporis quasi gradibus 
et articulis ad divinitatem Christianorum ascenderet et adspiraret humanitas. Quid? 
nonne in ipsa rerum adspectabilium natura et varietate, cujus cum vera religione 
unus est idemque auctor, genera rerum singula et universa supra et subter unum 


quoddam totius mundi corpus constituunt? — et una vi et una consensione naturae 
omnia constricta, nonne omnia referunt unius Dei Optimi Maximi adumbratam ima- 
ginem? Quid? nonne S. Paulus, Christianorum apostolus, qui legis olim Mosaicae 
sectator acerrimus et superstitionis ethnicae tum impugnator tum emendator fuit 
alacerrimus: nonne definite in epistola Romanis missa pronuntiat et mundani instar 
praeconis exclamat, Deum verum esse Gentium aeque ac Judaeorum parentem? — 
Quid ergo est, quod, antequam mundana Ecclesiae Christianae civitas conderetur, 


4 


mundanum literis Graecorum et armis Romanorum constitutum fuerit orbis impe- 
rium? Hoc Graecorum et Romanorum mundanum imperium, num nullo nexu aut 
numine cohaeret cum humanissimo Christianorum cultu? Certe Prudentius, nobilis 
poeta quarti seculi christianus, libro contra Symmachum, oratorem gentilem altero 
praeclare dissernit monstravitque, discordes linguis populos et dissona cultu regna 
quum unico Christi amore divinitus essent consocianda, prius ab ipso Deo constitu- 
tum ac concessum fuisse, ut unico armorum jugo subjicerentur.*) Id actum est, in- 
quit poeta, tantis successibus atque triumphis Romani imperii, ut Christo jam 
tunc venienti via publica et regia pararetur. Plato vero in decimo de legibus libro 
hominem non sibi soli sed humanae societati natum, ideoque non ad privatam de- 
siderationem sed. ad Universi constitutionem divinitus regi pronuntiavit et pruden- 
tissimis rationibus affirmavit. 


Qnare, si totum et universum genus humanum non institutum est ad veram 
plenamque humanitatem nisi perpetua temporum successione ac conjunctione: num 
singuli homines poterunt eo quo debent, certis firmisque gradibus ac mentibus per- 
venire, si, quod ipsis prius cogitatum vel traditum fuerit, ignorent aut negligant? 
Nonne Cicero in Oratoris Capite 34 eum semper puerum manere asseverat, qui 
antequam natus sit quid evenerit, nequeat aut nolit percipere! — Magnifice Seneca 
in eo quem de brevitate vitae scripsit libello hominem vere sapientem factá omnium 
temporum in unum collatione ac cognitione assimilari Deo monstrat, seculorum 
omnium sequentium et antecedentium praesentissimo dominatori. Quin ipse ille, 
qui suo numine divinissimo non novum mundum sed nova in mundo omnia fecit: 
ipse Jesus Christus apud Matthaeum (ХШ, 52) appellat doctum scribam et do- 
ctum christianae religionis magistrum, qui ex suo rerum thesauro proferat vetera 
non minus quam nova. 


Quapropter, quicunque ad plenam theologorum christianorum institutionem ne- 
get requiri vel desiderari parallelam Graecorum et Romanorum doctrinam: negare 
idem coactus est providentiae divinae veritatem ac sapientiam, qua contigit, ut orbis 
terrarum non prius fuerit christianus quam graecus et romanus; — immo vero ne- 
gare coactus est Christum, cujus nomine ac numine nullum est faustius vel saluta- 
rius; Christum negare coactus est gentium omnium salvatorem. 

Verumtamen, ut cum pietatis Christianae institutionibus conjungamus Graecae 
ac Romanae honestatis praeceptiones: per generosam quandam et honestam ingenio- 
rum aemulationem excitamur insuper 


1) Quocirca lectu quoque dignus est Alexandri Humboldtii V. C. „Kosmos“ Bd. И, 212 — 236. 


8 


2., singularibus et immensis laudibus, quibus Sapientiae 
Christianae hostes philosophiam quam vocant classicam non 
exornant solum sed efferunt. 


In his enim Graecortith’ et Romanorum’ libris atque oraculis integram et plenam 
humanitatis et purae rationis humanae tum’ format tum sapientiam sic expressam 
nullisque pontificiae religionis superstitionibus obscuratam sic jactitant adversarii, ut 
Rhunkenius, inter Batavos philologus olini celeberrimus, non dubitaverit in Hem- 
sterhusii magistri elogio unicum Polybii librum cunctis Patrum et Doctorum Eccle- 
siasticorum praeferre voluminibus vel plaustra omnia implentibus. 

Quo quidem judicio nihil potest aut iniquius aut ineptius cogitari. Nam ut 
omittamus, copiose in praesenti monstrare, quantopere apud illum, qui Deum colit 
non Epicureum aut Stoicum sed Christianorum, ipsi rationi repugnet commentitia 
illa unius soliusque rationis humanae quasi unicae parentis doctrina; id certe jam 
eniti viris equisque debemus, ut tot tantisque praeconiis celebratam veterum philo- 
sophorum doctrinam neutiquam praestare sed superatam cedere Christianae Sapien- 
tiae ac Sanctitati, demonstremus clarissime. 

Etenim quaenam sunt certissima salutiferae et sanctae doctrinae insignia? No- 
lumus respondere vobis, Commilitones, quorum auctoritas nostra forsitan est non 
aliena a partium studio; — respondeat pro nobis Seneca, nobilissimus de Stoa 
philosophus. Et is quidem in sua ad Polybium Consolatione: ,Ea, inquit, ama 
studia, quae et optime felicitatem extollunt et facillime minuunt calamitatem, eadem- 
que ornamenta hominum maxima sunt et solatia * 

Haec autem ornamenta vitae humanae maxima et vera solatia, num contigerunt 
studiis Senecae, studiosissimi et generosissimi philosophi? — Minime gentium! — 
Nam idem ipse Seneca in Quaestionum suarum Naturalium libro Sexto nullam affert 
miseris consolationem nisi turbam miserorum, quibus una salus sit nullam sperare 
salutem. Contra S. Paulus, Christi discipulus, cum toto Apostolorum *) et SS. 
Martyrum christianorum collegio non solum patienti sed laetanti animo contume- 
liam fert pro Christi nomine, dum ipse Cicero, quamvis omnium ante se sapien- 
tium hominum tum literis tum institutionibus exstructus fuerit ac formatus, in libro 
tamen altero Tusculanarum Quaestionum: »Ego, inquit, non tantam vim tribuo sa- 


pienti contra dolorem; sit fortis in perferendo; officio satis est; ut laetetur 
etiam non postulo,“ 


2) Act. Ap. V, 42. Optime S. Hieronymus comment. ad Ephes. Ш, 20, »Christianorum propria virtus est 
etiam in his quae adversa patiuntur, referre gratias Creatori." — 

Unde quid agnoscatis, Commilitones carissimi, nisi repetitam comparationis a 
nobis commendatae necessitatem; qua repudiatá vel neglectá neutiquam plena Sa- 
pientiae Christianae divinitas et majestas poterit agnosci. 

Neque vero 3. quasi tertium hujus comparationis invitamentum deest nobis, 
Commilitones, praeclarissimorum et sanctissimorum in Ecclesia chri- 
stiana Doctorum suffragium ipsumque exemplum. —  Sufficiat quoniam in 
tribus testibus constituta omnis est veritas: sufficiet S. Basilium Magnum, S. Hiero- 
nymum et S. Augustinum, triumviros ab ingenio et pietate spectatissimos instar 
omnium appellasse. Quorum quum primus ab omnibus temporis sui aequalibus cum 
ipso Elia vel Mose comparatus, non detrectaverit de poetarum graecorum legendorum 
ratione ad juvenes habere orationem elegantissimam: tertius mehercule is est, in cujus 
unius ingenio christiano quasi unico tabernaculo ac contubernio Platonis sublimita- 
tem et Aristotelis subtilitatem divina constituisse liberalitas videatur. Hujus S. Au- 
gustini aureos de Civitate Divina libros, quis vestrum non legerit —, vel omnigena 
totius antiquitatis graecae ac romanae doctrina refertos, quis vestrum non agnoverit, 
Commilitones Carissimi? S. autem Hieronymi in hac causa nostra vel binos adver- 
sus Jovinianum libros quasi testes in medium proferimus. Quamquam Hieronymum 
possit aliquis forsitan opponere ipsi Hieronymo, quando is somnians apud tribunal 
coeleste constitisse simulque vapulasse acerrime traditur utpote homo non christianus 
sed Ciceronianus propter crebram scilicet veterum scriptorum lectionem et commen- 
dationem. Sed idem ipse S. Hieronymus somnii sui narrator, quum reus capitis 
accusaretur a Ruffino: eidem ut solet acriter et facete, respondit, somniis haud esse 
credendum; — et in ea quam ad Magnum quendam Romae rhetorem dedit epi- 
stola, longo ordine ac indice clarissimos Graecae ac Latinae Ecclesiae christianae 
Doctores eo consilio recenset, ut literarum, quas vocant classicarum et usum et me- 
thodum ostendat. — 

Quae quum ita se habeant; nolite Commilitones carissimi, dum Sacrosanctae Theo- 
logiae operam navatis, liberalia humanitatis studia negligere, praesertim quum in Lyceo 
nostro Hosiano utrorumque studiorum facilis promptaque vobis contingat opportunitas. 
Qua opportunitate quum pro vestra pietate ac religione religiose usi fueritis: efficietis 
profecto, ut vel ii qui a nostra Ecclesiae Christianae communione dissident, eam neu- 
tiquam humanitati ac rationi adversariam sed amicam intelligant et agnoscant. Ut, 
¿quod volumus paucis probemus et pronuntiemus: studiis vestris, commilitones caris- 
simi, Christum adumbrate 3sdv99o70v, cujus persona quoniam cum coelesti 
divinitate humanitatem terrenam et individuam conjunxit, sapientiam et salutem uni- 
verso generi humano totique mundo adtulit infinitam et sempiternam! — — 


ПІ. 


II. 


. Evangelium Joanneum explicabit diebus Martis et Jovis hora VIII — IX, 


=I 


LECTIONES. 


A. ORDINIS THEOLOGICI. 


ANT. EICHHORN, Dr. P. P. О, н. т, DECANUS, 


. Historiam aevi tertii narrabit quotidie hora IX—X. 
. Patrologiam tradet diebus Lunae et Jovis hora III — IV. 


PETR. THEOD. SCHWANN, Dr. P, P. O. 


- De Deo Uno et Trino disseret diebus Lunae, Martis et Jovis hora VI — VII. 
‚ De Gratia et Justificatione aget diebus Lunae, Martis et Jovis hora X — XI. 
- De Sacramentis generatim d. Veneris h. X—XI. 


FRANCISCUS BITTNER, Dr. P. P. О. 


‚ Theologiae moralis repetitiones instituet dd, Lunae, Mercurii et Veneris h. VIII—IX. 
- Actus SS. Apostolorum interpretabitur excepto Sabbato quotidie hora XI — XII. 


MICH. JOS. KRÜGER, Lic. P. P. E. 


De antiquitatibus sacris Hebraeorum disseret diebus Lunae, Mercurii et Vene- 
ris hora X — XI. 

nec 
non diebus Mercurii et Veneris hora HI — IV. 


Hoseam interpretabitur die Saturni hora VIII — IX. 


B. ORDINIS PHILOSOPHICI. 


LAUR. FELDT, Dx. P. P. О. н. т. RECTOR кт DECANUS. 


. Exercitationes geometricas moderabitur, praemissa introductione de studiis ma- 
thematicis recte ordinandis, diebus Lunae et Jovis hora XI — XII. 

De chronologia et de Calendario Juliano et Gregoriano disseret diebus Martis, 
Mercurii et Veneris hora XI—XII. 

Ш. De vi electrica et galvanica disseret, et exercitationes physico - mathematicas 
instituet bis per hebdomadem diebus Lunae et Jovis hora II — III. 

IV, Climatologiam docebit, et usum instrumentorum meteorologicorum ac praxin 
observandi ostendet diebus Martis et Veneris hora II — III. 


CAR, BIESTER, P. Р. O. Des. 


I. Sophoclis Antigonen tractabit diebus Lunae, Martis, Jovis et Veneris hora 11—111, 
IL. Taciti Annales interpretabitur diebus Lunae, Martis et Jovis hora X — XI. 
Ш. Virgilii Georgica diebus Mercurii et Saturni hora X — XI. 
IV. Aut Lactantii institutiones divinas, aut Minutii Felicis Octavium explicabit bis 
per hebdomadem horis definiendis. 


MAX. TRÜTSCHEL, Dnm. P. P. O. Des. 


L Psychologiam empiricam docebit. quater per hebdomadem diebus Lunae, Martis, 
Mercurii et Jovis hora mat. VIII— IX. 
IL. Logicam docebit quinquies per hebdomadem diebus Lunae, Martis, Mercurii, 
Jovis et Veneris hora vespert. V — VI. 
Ш, Praecipuos libros Metaphysicae Aristoteleae offert interpretandos. 
IV, Examina, repetitoria et disputatoria. instituet die Saturni hora definienda. 


STIPENDIUM SCHEILLIO-BUSSIANUM. 


Ordo theologorum commentationem de Pelagianismo, cujus historiam anno 1848 ad certa- 
men literarium proposuerat, praemio XXI thalerorum dignam censuit et 
Joanni Kryn, Christburgensi j Р 
stud, theol, 


adjudicavit. 

ORDO LECTIONUM CHRONOLOGICUS. 


I. LECTIONES ANTEMERIDIANAE, 


HORA. LECTIONES THEOLOGICAE, | LECTIONES PHILOSOPHICAE. 


Vill — 1X,] Theologiae Moralis repetitiones, Dr. BITTNER 3. Psychologia empirica, Dr. TRÜTSCHEL 4. 
Evangelium Joanneum, Lic. KRÜGER 3. 
Hosea, Lic. KRUGER 1. 
IX — X. Historia aevi tertii, Da. EICHHORN 6. 
X — XI. De Gratia et Justificatione, Dr. SCHWANN 3. Taciti Annales, BIESTER 3. 
De Sacramentis, Dn. SCHWANN I. Virgilii Georgica, BIESTER 2. 
De Antiquitatib. Hebraeor., Lic. KRÜGER 3. 
XI — ХИ. | Actus Apostolor., Dr. BITTNER 5, Exercitationes geometr. etc., Dr. FELDT 2. 


Chronolog. et de Calend. Juliano et Gregoriano, 
Dr. FELDT 3. 


Il. LECTIONES POMERIDIANAE. 


II — III. De vi electrica et galvanica etc, Dr. FELDT 2. 


Climatologia et usus instrumentor. meteorologicor. 


Da. FELDT 2. 


Sophoclis Antigone, BIESTER 2. 
ш — IV. Patrologia, Dr. EICHHORN 2. 


Evangelium Joanneum, Lic, KRÜGER 2. 
V — VI. Logica, Dr. TRUTSCHEL 5. 
VI— уп. | De Deo Uno et Trino, Dr. SCHWANN 3. 


Adhuc de- Aut Lactantii institut. divin. aut Minutii Felicis 
finienda. Octavius, BIESTER 2. 


Libr. praecip. Metaphysicae Aristoteleae, Dna. 
TRUTSCHEL 


Examina repetit. et disputator., Dr. TRÜTSCHEL3, 

